Jobpræmieordningerne

De to jobpræmieordninger løb henholdsvis fra 2011 til 2012 og fra 2012 til 2014.

Ordningerne var målrettet to målgrupper - nemlig langtidsledige kontanthjælpsmodtagere og enlige forsøgere. For begge målgrupper var der tale om ledige, som inden for en afgrænset periode havde været på overførselsindkomst i mere end 47 uger.

KORA's evaluering viste, at ordningerne ikke fik flere i arbejde, ligesom de heller ikke havde nogen effekt på lønindkomsten eller omfanget af aktivering de perioder, hvor ordningerne var aktive.

I begge ordninger kunne ledige i en periode få en skattefri præmie svarende til fire procent af deres månedsløn eller maks. 600 kroner om måneden, hvis de fandt et job.

Kilde: Det Nationale Institut for Kommuners og Regioners Analyse og Forskning (KORA)